Για άλλες χρήσεις, δείτε: Φοίνικας.

Ο **Αθλητικός Όμιλος Φοίνικας Καλλιθέας**, συντμημένα **Α.Ο. Φοίνιξ Καλλιθέας**, γνωστός απλά και ως **Φοίνιξ Καλλιθέας** είναι ποδοσφαιρικός σύλλογος με έδρα την Καλλιθέα, ένα από τα μεγαλύτερα προάστια της Αθήνας. Ιδρύθηκε ανεπίσημα τα προπολεμικά χρόνια και επίσημα το 1947, έχοντας συνεχή δράση μέχρι σήμερα. Έχει χρώματα το πράσινο και το άσπρο. Για ένα διάστημα είχε μετονομαστεί σε «Πανιώνιο Καλλιθέας» και είχε αλλάξει τα χρώματά του σε κυανέρυθρα, για να επανακτήσει στη συνέχεια την ταυτότητά του. Έδρα του είναι το παραλιακό Δημοτικό γήπεδο Τζιτζιφιών Καλλιθέας, χωρητικότητας 700 θεατών. Διαθέτει ανδρικό και γυναικείο τμήμα ποδοσφαίρου.

Ιστορικές πληροφορίες
---------------------

### Προπολεμική περίοδος

Με την εγκατάσταση των προσφύγων στην Καλλιθέα (1922), άρχισαν να δημιουργούνται οι πρώτες ποδοσφαιρικές ομάδες στις γειτονιές. Τα πρώτα γήπεδα ήταν οι αλάνες που υπήρχαν σε κάθε γειτονιά, της πόλης καθώς χώροι άθλησης δεν υπήρχαν. Ως παλαιότεροι ποδοσφαιρικοί σύλλογοι αναφέρονται ο «Καλλιθαϊκός», που αποτέλεσε ένα από τα ιδρυτικά σωματεία του Γ.Σ. Καλλιθέα το 1966 και ο **Εθνικός Όμιλος «Φοίνιξ»**. Αγωνιστική δράση του Φοίνικα Καλλιθέας αναφέρεται για πρώτη φορά στις **12 Σεπτεμβρίου 1926**, όταν ηττήθηκε με 2-0 από τον Όμιλο Φαλήρου:

*"Εις το γήπεδον του Παλαιού Φαλήρου εγένετο την παρελθούσαν Κυριακήν ο ποδοσφαιρικός αγών μεταξύ των ομάδων "Φαληρικού Κλουμπ" και "Φοίνικος" Καλλιθέας. Νικήτρια ανεδείχθη η πρώτη με τέρματα 2-0."*

Αργότερα το ίδιο έτος αναφέρεται και ως "Βυζάντιον τέως Φοίνιξ" και αγωνιζόταν στο "γήπεδον της Εσπερίας", το οποίο είναι προφανώς το γήπεδο του μετέπειτα "Έσπερου", το σημερινό του Γ.Σ. Καλλιθέα. Το Δεκέμβριο του 1926 ο πρόεδρός του Α. Παυλίδης ανακοίνωσε τη διοργάνωση ποδοσφαιρικού τουρνουά μη αναγνωρισμένων ομάδων. Επίσης, στις 30 Μαρτίου 1930 ηττήθηκε σε φιλικό αγώνα από τον Ελλήσποντο Πειραιά (Αναστάσεως) με 4-1.

Τα επόμενα χρόνια ο σύλλογος είχε μόνο ομάδα βόλεϊ. Η ποδοσφαιρική ομάδα επανιδρύθηκε το 1936 από τους Σέραλη και Ιωάννη Γουσάκη με πυρήνα τους αθλητές του βόλεϊ. Τη πρώτη αυτή ομάδα αποτελούσαν οι: Κυριάκος Χρυσοχόου (τερμ.), Πολυχρόνης Φωστηρόπουλος, Κων. Αναστασίου, Γουναρόπουλος, Παναγιώτης Χαλόφτης, Ελευθ. Τσιλιγγίδης, Λούης Ζαφειρίου, Χαρίλαος Σταυρόπουλος, Σπύρος Κασφίκης, Μιχαήλ Πατρίκιος, Γεώργιος Σαμπλίδης.

Πρώτες αγωνιστικές αναφορές έχουμε το Σεπτέμβριο του 1938, οπότε εμφανίζεται ως ανεπίσημο σωματείο με δικό του γήπεδο αρχικά με το όνομα «**Φοίνιξ Χαροκόπου**»,  και αργότερα ως «**Φοίνιξ Καλλιθέας**». Τα γραφεία του συλλόγου βρίσκονταν στο συνοικισμό της Νέας Ζωής. 

### Μεταπολεμική περίοδος

Μεταπολεμικά και συγκεκριμένα το 1947 ιδρύθηκε επίσημα με την ονομασία **Ποδοσφαιρικός Αθλητικός Όμιλος «Φοίνιξ» Καλλιθέας** και αργότερα θα ακολουθήσει η ένταξή του στην Ε.Π.Σ. Αθηνών και στα πρωταθλήματά της, ξεκινώντας έτσι την επίσημη αγωνιστική του δράση.

Από τον Φοίνικα Καλλιθέας ξεκίνησαν το ποδόσφαιρο αρκετοί γνωστοί Καλλιθεάτες ποδοσφαιριστές, που έπαιξαν είτε στην Καλλιθέα είτε σε άλλα σωματεία. Πιο γνωστός υπήρξε ο διεθνής Στάθης Μαυρίδης, που έκανε μεγάλη καριέρα στον Πανιώνιο. Επίσης, τη δεκαετία του '60 παίκτης-προπονητής του Φοίνικα υπήρξε ο Γιάννης Γιαννακόπουλος, πρώην παίκτης του Πανιώνιου. 

Το 1966 η διοίκησή του μετείχε στην πρωτοβουλία ίδρυσης του Γ.Σ. Καλλιθέα, με συγχώνευση των παλιών ποδοσφαιρικών σωματείων της συνοικίας: Έσπερου, Ηρακλή, Καλλιθαϊκού και Α.Ε. Καλλιθέας, αλλά ενώ είχε συμφωνήσει και ο εκπρόσωπός του είχε υπογράψει το συμφωνητικό ίδρυσης της νέας ομάδας, τελικά υπαναχώρησε.

Η ανώτερη κατηγορία που έχει αγωνιστεί ο Φοίνικας είναι το πρωτάθλημα Δ΄ Εθνικής κατηγορίας, από τη σεζόν 1990-91 ως το 1994-95. Το 1994-95 τερμάτισε στη 10η θέση με 61 βαθμούς και 53-34 γκολ αλλά υποβιβάστηκε, αφού στην κατηγορία παρέμειναν μόνο οι επτά πρώτοι, με τον 7ο Αστέρα Περάματος Ρεθύμνου να απέχει μόλις δύο βαθμούς (63 β.) από τον Φοίνικα.

### Αναλυτικά η παρουσία στην Δ΄ Εθνική

* 1990-91 (6ος όμιλος): 16η θέση/22ομ, 41β, 60-49 γκολ.
* 1991-92 (3ος όμιλος): 11η θέση/20ομ, 36β, 38-38 γκολ.
* 1992-93 (3ος όμιλος): 10η θέση/19ομ, 59β, 39-27 γκολ.
* 1993-94 (3ος όμιλος): 3η θέση/18ομ, 62β, 51-27 γκολ.
* 1994-95 (2ος όμιλος): 10η θέση/18ομ, 61β, 51-31 γκολ, υποβιβάστηκε.

### Μετονομασία σε Πανιώνιος Καλλιθέας

Μετά τον υποβιβασμό του Φοίνικα από τη Δ΄ Εθνική, το 1995, η ΠΑΕ Πανιώνιος αγόρασε το σύλλογο, ο οποίος μετονομάστηκε «**Πανιώνιος Αθλητικός Σύλλογος Καλλιθέας - Ν. Σμύρνης**» και άλλαξε τα χρώματά του σε κυανέρυθρα. 

Επί μία δεκαετία περίπου αποτέλεσε ένα είδος Β΄ ομάδας της ΠΑΕ Πανιώνιος, στην οποία αγωνίζονταν τα ποδοσφαιρικά ταλέντα της ποδοσφαιρικής ακαδημίας του συλλόγου της Νέας Σμύρνης. Στη συνέχεια οι ταλαντούχοι παίκτες είτε προωθούνταν στην ομάδα του Πανιωνίου είτε δίνονταν σε άλλους συλλόγους. 

Στη σύντομη ιστορία του ως Πανιώνιος Καλλιθέας ανέδειξε ορισμένους καλούς ποδοσφαιριστές, με πιο γνωστό το διεθνή ποδοσφαιριστή Βαγγέλη Μάντζιο. Διεθνείς με τις μικρές εθνικές ομάδες υπήρξαν οι παίκτες του Πανιώνιου Καλλιθέας:

* Βαγγέλης Μάντζιος, διεθνής με την Εθνική Νέων
* Κώστας Κάφαλης, διεθνής με την Εθνική Ελπίδων
* Ηλίας Ιωάννου, διεθνής με την Εθνική Νέων

Επίσης, από εδώ ξεκίνησαν ο Κάτσικας που έπαιξε στην Καλλιθέα, ο Πέτρος Δημάκης του Θρασύβουλου, ο Λουκάς Παππάς του Αθηναϊκού κ.ά.

Στα χρόνια της λειτουργίας του ως Πανιώνιος Καλλιθέας, το σωματείο μετείχε κανονικά στις διοργανώσεις της Ε.Π.Σ. Αθηνών. Αρχικά ήταν στην Α΄ κατηγορία, μα σταδιακά υποβιβάστηκε στη Γ΄ κατηγορία το 2004. 

### Επανάκτηση της ονομασίας του

Έπειτα από τον αγωνιστική πτώση του συλλόγου, η ΠΑΕ Πανιώνιος αποσύρθηκε από την ιδιοκτησία του, ο οποίος επανέκτησε την ονομασία του και μετονομάστηκε **Αθλητικός Όμιλος «Φοίνιξ» Καλλιθέας**.

Από το 2008-09 αγωνίζεται στη Γ΄ κατηγορία της Ε.Π.Σ. Αθηνών.

Επίσης ο σύλλογος προχώρησε στην ίδρυση γυναικείου τμήματος ποδοσφαίρου, η ομάδα του οποίου τη σεζόν 2019-20 αγωνίστηκε για πρώτη φορά στο πρωτάθλημα της Γ΄ Εθνικής γυναικών της ΕΠΟ.

Δες επίσης
----------

* Πανιώνιος, Πανιώνιος Άργους,Πανιώνιος Καισαριανής, Πανιώνιος Καλαμάτας, Πανιώνιος Κεράμειας Εύβοιας, Πανιώνιος Κερατσινίου, Πανιώνιος Κορίνθου, Πανιώνιος Λέρου, Πανιώνιος Ν. Ιωνίας Βόλου, Πανιώνιος Ν. Σμύρνης Λάρισας, Πανιώνιος Ξεριά Καβάλας, Πανιώνιος Πατρών, Πανιώνιος Σαντορίνης

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Κατάλογος ποδοσφαιρικών ομάδων Αττικής

Εξωτερικοί σύνδεσμοι
--------------------

*

Παραπομπές
----------

1. ↑  «Αθλητικά Σωματεία-Δήμος Καλλιθέας». Αρχειοθετήθηκε από το πρωτότυπο στις 9 Σεπτεμβρίου 2017. Ανακτήθηκε στις 29 Φεβρουαρίου 2020.
2. ↑  «"Αθλητικός Κόσμος", τ. 20/19-9-1926, σ. 6». Αρχειοθετήθηκε από το πρωτότυπο στις 28 Σεπτεμβρίου 2015. Ανακτήθηκε στις 10 Αυγούστου 2011.
3. ↑  «"Ακρόπολις", 1/4/1930, ψηφ. σελ. 2». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 30 Δεκεμβρίου 2012.
4. ↑  «*"Ο Φοίνιξ Καλλιθέας"*, "Αθλητικόν Βήμα", 21/12/1938, ψηφ. σελ. 755». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 13 Νοεμβρίου 2012.
5. ↑  «*"Γκάιτς Δουργούτη - Φοίνιξ Χαροκόπου 2-2"*, "Αθλητικόν Βήμα", 28/9/1938, ψηφ. σελ. 579». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 13 Νοεμβρίου 2012.
6. ↑  «*"ΑΕ Κομνηνών - Φοίνιξ Καλλιθέας: 4-2"*, εφ. "Αθλητικόν Βήμα", 26/10/1938, ψηφ. σελ. 638». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 13 Νοεμβρίου 2012.
7. ↑  Βαθμολογίες Πρωταθλημάτων epsath.gr
8. ↑  «blog.foinixkallitheas.gr». Αρχειοθετήθηκε από το πρωτότυπο στις 25 Ιανουαρίου 2021. Ανακτήθηκε στις 22 Ιουνίου 2021.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Γυναικών 2021-2022 |
| --- |
|  |
| 1ος Όμιλος | 
* Αναγέννηση Αλεξανδρούπολης
* Εθνικός Αλεξανδρούπολης
* Καβάλα '86
* Μέντεκας Καλαμαριάς
* Ποντιακός Αλεξανδρούπολης
* Σουφλί 2018
 |  |
|  |
| 2ος Όμιλος | 
* Αμαζόνες Θεσπρωτίας
* Απειρωτάν Ανατολής
* Βέροια
* Κεραυνός Θεσπρωτικού
* Κέρκυρα 1996
* Κοίλων Κοζάνης
 |
|  |
| 3ος Όμιλος | 
* Βόλος
* Κούκος Πιερίας
* Λαμία 1964
* Λέοντας Τυρνάβου
* Νηρηίδες Φθίας
* Πιερίδες Μούσες
* Τρίκαλα
 |
|  |
| 4ος Όμιλος | 
* Άρης Τρίπολης
* Δόξα Πηγαδακίων (Β')
* Καλάβρυτα
* Λύκαινες Αιγιαλείας
* Πατίστα
* Τροιζηνία
 |
|  |
| 5ος Όμιλος | 
* Α.Ε.Κ.
* Αθηνά Άγιος Θωμάς
* Ακράτητος Άνω Λιοσίων
* Γυναίκες Περιστερίου
* Λήμνος
 |
|  |
| 6ος Όμιλος | 
* Αιολικός Μυτιλήνης
* Λέσβος
* Μελίσσια
* Παιανιακός
* Παναθηναϊκός
 |
|  |
| 7ος Όμιλος | 
* Απολλωνίδες Ερέτριας
* Αστέρας Χαλκίδας
* Θρίαμβος Χαϊδαρίου
* Μύκονος
* Φοίνικας Καλλιθέας
* Φωστήρας Καισαριανής
 |
|  |
| 8ος Όμιλος | 
* Εθνικός Πειραιώς
* Νέες Εργοτέλη
* Ζωή
* Στίλβη Χανίων
* Χάλης Βαρυπέτρου
 |

 |